Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Vagyonvédelmi és Magánnyomozói Szakmai Kamaráról szóló 1998. évi IV. törvény lehetõvé teszi azt, hogy a vagyonõr a megbízó
Paragraph Index: 610

Vagyonvédelmi és Magánnyomozói Szakmai Kamaráról szóló 1998. évi IV. törvény lehetõvé teszi azt, hogy a vagyonõr a megbízó közterületnek nem minõsülõ létesítményének õrzése során a területre belépõ vagy az ott tartózkodó személyt kiléte igazolására, a belépés, illetõleg a tartózkodás céljának igazolására felhívja [14. § (1) bekezdés a) pont]. Ez a rendelkezés azonban nem jelent korlátlan felhatalmazást arra, hogy a vagyonõr meghatározott intézménybe látogatók személyazonosságát ellenõrizze. Az Avtv. alapján ugyanis személyes adatot kezelni csak meghatározott célból, jog gyakorlása és kötelezettség teljesítése érdekében lehet; csak olyan személyes adat kezelhetõ, amely az adatkezelés céljának megvalósulásához elengedhetetlen, a cél elérésére alkalmas, és csak a cél megvalósulásához szükséges mértékben és ideig. Az, hogy a vagyonõr mikor ellenõrizheti a látogatók személyazonosságát, az általa védett intézmény jellege, elrendezése, valamint a személy- és vagyonvédelem szükségessége alapján határozható meg. Az OAI az egészségügyi ellátóhálózat része, közintézmény, ebbõl kifolyólag az intézet vezetõjének a jogköre a belépés rendjének meghatározását illetõen szûkebb, mint egy magántulajdonban lévõ létesítmény tulajdonosának. További korlátot jelent a látogatók személyazonosságának ellenõrzésére az, hogy az érintettek nagy része beteg. Az õ esetükben a látogatás ténye önmagában különleges adatnak minõsül (Avtv. 2. § 2. pont), hiszen abból, hogy ilyen minõségükben jelennek meg az intézetben, következtetni lehet betegségükre, kóros szenvedélyükre. Az adatvédelmi biztos megállapította, hogy az OAI-ba látogató betegek adatait a biztonsági szolgálat semmilyen formában nem kezelheti. Tekintettel azonban az intézményben tárolt különleges adatokra, nem kifogásolható az, hogy kívülálló személyek belépése engedélyhez kötött, és a belépésre jogosultságot a szolgálat ellenõrzi. Ebbõl kifolyólag a szolgálat csak azokat a személyeket szólíthatja fel kilétük igazolására, akik nem betegként kívánnak belépni az épületbe. Ha a látogató azt állítja, hogy õ az OAI betege, személyazonosságát a vagyonõr nem ellenõrizheti, az érintettet nem szólíthatja fel kiléte igazolására. Ebben az esetben a vagyonõrnek a látogatót az intézmény dolgozójához kell irányítania, aki az OAI nyilvántartásából, az elõjegyzési naptárból, beutalóból meggyõzõdhet arról, hogy az érintett betegként tartózkodik az épületben; a nyilvántartásban nem szereplõ betegek esetén pedig az érintett adatait az egészségügyi dokumentáció részeként rögzítheti. Az ombudsman felszólította a megbízott igazgatót arra, hogy adatkezelési gyakorlatukat a fentieknek megfelelõen módosítsa és a jövõbeni jogsértések elkerülése végett a változtatást a vonatkozó igazgatói utasítás kiegészítésével mind a dolgozók, mind a biztonsági szolgálat számára tegye egyértelmûvé. (534/A/2002) Az adatvédelmi biztos munkatársai 2002. január 31-én helyszíni vizsgálatot tartottak egy budapesti középiskolában azt követõen, hogy egy szülõ beadványában jelezte, gyermeke osztályfõnöke a diákokat arról nyilatkoztatta írásban, hogy fogyasztottak-e már kábítószert. Az osztályfõnök a diákoknak azt mondta, hogy az iskolaorvosnak továbbítja a nyilatkozatokat, aki segítséget nyújt, ha valaki kéri. Négy tanuló bevallotta, hogy elõzõ nyáron kipróbálták egyszer a marihuánás cigarettát, de kijelentették, hogy azóta nem fogyasztottak kábítószert. Az osztályfõnök a kérdõíveket az igazgatónak továbbította, aki kötelezte a diákokat arra, hogy hozzanak igazolást egy drogambulanciáról arról, hogy nincs kóros szenvedély betegségük. A biztos munkatársai ismertették az igazgatóval és az osztályfõnökkel a vonatkozó jogszabályi elõírásokat, ezeket a pedagógusok elfogadták. Az iskola nem kötelezheti tanulóit arra, hogy alávessék magukat a kábítószer-fogyasztás ellenõrzésének, mert ilyen vizsgálat végzésére sem az iskolának, sem az iskola dolgozóinak nincs törvényi felhatalmazása. Az ombudsman munkatársai jelenlétében az osztályfõnök megsemmisítette a drogfogyasztást elismerõ diákok nyilatkozatait és ígéretet tett arra, hogy ezeket a diákokat semmiféle hátrány sem érheti nyilatkozatuk miatt. Az Avtv. 3. § (2) bekezdése alapján különleges adatot csak akkor lehet kezelni (ide értve az adatok felvételét, tárolását, továbbítását, nyilvánosságra hozatalát is), ha ahhoz az érintett írásban hozzájárult, vagy törvény azt elrendeli. A közoktatásról

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes